Dagens Nyheter

„Dagens Nyheter“ (pažodž. „Šiandienos žinios“), sutrump. DN, – dienraštis, nuo 1864 m. leidžiamas Stokholme, Švedijoje. Vienas didžiausių ir populiariausių laikraščių Skandinavijoje. Laikosi liberalių nuostatų.Dagens Nyheter. Visuotinė lietuvių enciklopedija. Nuoroda tikrinta 2025-07-26. Aprėpia tiek nacionalines, tiek tarptautines aktualijas. 

Priklauso bendrovei „Bonnier“. Laikraščio redakcija įsikūrusi dangoraižyje Dagens Nyheter Tower; čia įsikūręs ir laikraščio „Expressen“ biuras.

 Istorija 
„Dagens Nyheter“ 1864 m. gruodžio mėn. įsteigė Rudolf Wall. Pirmasis leidimas išėjo 1864 m. gruodžio 23 d. Pradžioje laikraštis leistas rytais. 1874 m. laikraštis tapo akcine bendrove.

 Tiražas 
XX a. 7-ajame dešimtmetyje „Dagens Nyheter“ tiražas buvo gerokai didesnis nei kitų to laikmečio Švedijos dienraščių.

2001 m. laikraščio tiražas siekė 361 000 egz. 2004 m. – 363 000 egz. 2013 m. – 282 800 egz.Kort fakta

Dienraščio internetinė svetainė per mėnesį aplankoma 24,3 mln. kartų (2023).

 Šaltiniai 

Kategorija:Švedijos dienraščiai